Johnson&Johnson va livra 100 de milioane de doze de vaccin în Statele Unite. Când va ajunge şi în România.
Vaccinul Johnson&Johnson este al treilea aprobat în SUA. Gorsky: Ne așteptăm ca 100 de milioane de doze să fie livrate până în iunie. Vaccinul Johnson&Johnson se administrează într-o singură doză. Johnson&Johnson urmează să fie aprobat și de Agenția Europeană a Medicamentului.
Vaccinul Johnson and Johnson, primul ser anti-Covid care se administrează într-o singură doză, este distribuit deja, în Statele Unite. Directorul executiv al companiei, Alex Gorsky, se declară încrezător. Le-a promis americanilor 100 de milioane de doze, până la sfârșitul lunii iunie.Testele clinice au arătat că vaccinul are o eficiență de 85,9% împotriva formelor severe de COVID-19. Specialiștii de la Johnson and Johnson urmăresc ca în curând vaccinul să poată fi administrat femeilor însărcinate, dar și copiilor sub 12 ani.Vaccinul Johnson and Johnson ar urma să fie autorizat de Agenția Europeană a Medicamentului la jumătatea acestei luni. În România ar putea ajunge în luna aprilie.